Temeljem članka 65. Statuta Grada Buja (“Službene novine Grada Buja”, broj 11/09, 05/11, 11/11, 03/13, 05/18) i članka 2. Odluke o postupku davanja u zakup javnih površina i iznosu naknade za korištenje javnih površina(“Službene novine Grada Buja”, broj 10/17), Gradonačelnik Grada Buja-Buie, dana 01.08.2019., raspisuje:

**N A T J E Č A J**

**ZA DAVANJE U ZAKUP JAVNE POVRŠINE**

**I.**

Izlaže se natječaju za davanje u zakup javne površine prikupljanjem zatvorenih pisanih ponuda, kako sljedi:

|  |  |
| --- | --- |
| R.br. | 1. |
| Mjesto | Buje |
| Adresa | Trg Josipa Broza Tita 6 |
| k.č.br. / k.o. | dio k.č.br. 501/1 zgr k.o. Buje |
| Površina m² | 40,00 m² |
| Djelatnost | za potrebe postavljanja montažnog objekta uz vinarski podrum |
| Početna zakupnina/kn/mjesečno | 600,00 kn |
| Jamčevina/kn | 1.200,00 kn |

**II.**

Navedena javna površina daje se u zakup putem javnog natječaja u viđenom stanju, isključivo za obavljanje istaknute djelatnosti.

Ugovor o zakupu zaključuje se na određeno vrijeme od 3 godine.

Visina zakupnine obračunava se mjesečno.

**III.**

Natječaj će se provesti **prikupljanjem pisanih ponuda**. Pisane ponude dostavljaju se **u roku od 10 (deset) dana** od dana isticanja natječaja na oglasnoj ploči Grada Buja-Buie, preporučeno putem pošte ili osobno u pisarnici Grada Buja-Buie **(zaključno do 09.08.2019.),** **u zatvorenoj omotnici** uz naznaku “ne otvaraj - natječaj za zakup javne površine –“, na adresu Grad Buje-Buie, Istarska 2, 52460 Buje.

**Pisana ponuda obvezno sadrži (koristiti obrazac 1 i 2):**

* ime i prezime, odnosno naziv ponuditelja s naznakom prebivališta, odnosno sjedišta,
* preslik osobne iskaznice za fizičku ili odgovornu osobu pravne osobe,
* izvod iz registra trgovačkog suda ili izvod iz obrtnog registra (obrtnica) ili dokaz o upisu u Upisnik poljoprivrednih gospodarstava - preslika
* dokaz o uplaćenoj jamčevini,
* potvrdu porezne uprave o stanju duga po osnovi poreza i obveza za mirovinsko i zdravstveno osiguranje ne stariju od trideset dana od dana podnošenja zahtjeva,
* iznos ponuđene naknade

**IV**.

**Pravo prvenstva** u postupku javnog natječaja ostvaruje se sljedećim redoslijedom:

* ponuditelj koji je korisnik poslovnog prostora s kojim javna površina čini

funkcionalnu ili tehnološku cjelinu i u poslovnom prostoru obavlja djelatnost koja je u vezi sa djelatnosti koja će se obavljati i na javnoj površini,

* ponuditelj pravna osoba/obrtnik koji ima sjedište na području Grada ili ponuditelj

fizička osoba koji ima prebivalište na području Grada,

Ako su ponuditelji izjednačeni po svim navedenim kriterijima iz st. 1. ovog članka, izbor najpovoljnijeg ponuditelja utvrđuje se na osnovi najviše ponuđene naknade.

Pravo prvenstva iz st. 1. ovog članka dokazuje se odgovarajućim ispravama koje se dostavljaju kao sastavni dio ponude.

**V.**

Pravo sudjelovanja imaju fizičke i pravne osobe.

**VI**.

**Otvaranje i razmatranje ponuda** provodi Komisija za provođenje natječaja koju imenuje Gradonačelnik, **dana 09.08. 2019. u 10,00 sati** u prostorijama Grada Buja-Buie, na način da utvrdi koliko je ponuda zaprimljeno te koji su ponuditelji nazočni.

O tijeku sjednice Komisije vodi se zapisnik kojeg po okončanju sjednice potpisuju nazočni članovi Komisije. Nepravodobne ili nepotpune ponude Komisija neće uzeti u razmatranje već će se odmah zapisnički utvrditi njihova nevaljanost i donijeti će se odluka o njihovom odbacivanju.

Valjane ponude Komisija razmatra i utvrđuje da li su ispunjeni propisani uvjeti iz natječaja te usporedbom ponuda zapisnički utvrđuje koju ponudu smatra najpovoljnijom.

**VII.**

Zapisnik o provedenom natječaju s prijedlogom ponude za koju smatra da je treba prihvatiti, Komisija dostavlja Gradonačelniku radi donošenja odluke o prihvatu ponude i sklapanja ugovora o zakupu.

**VIII.**

Jamčevina se utvrđuje u iznosu kako navedeno u tablici uz pojedinu javnu površinu koja se daje u zakup. Jamčevina se uplaćuje na transakcijski račun IBAN: HR5223800061804200004, Model HR68, poziv na broj 9016-OIB, opis plaćanja JAMSTVO- javna površina.

**Jamčevinu najpovoljnijeg ponuditelja Zakupodavac zadržava do kraja zakupnog odnosa kao jamstvo za osiguranje urednog izvršenja ugovora i pokrića eventualnih troškova na javnoj površini. Jamčevinu Zakupodavac vraća Zakupniku po isteku ugovora i izvršenoj urednoj primopredaji a Zakupnik nema pravo na zateznu kamatu na uplaćenu jamčevinu.**

**Ponuditelj gubi pravo na povrat jamstva u slučaju da odustane od ponude ili u slučaju prihvaćenog ponuditelja ako ne izvršava obveze iz zakupnog odnosa i za eventualnu štetu. Prihvaćenom ponuditelju jamstvo će se vratiti u roku od osam (8) dana nakon isteka ugovora ako nema elemenata za zadržavanje jamstva. Ponuditelju koji ne uspije u javnom pozivu jamstvo će se vratiti bez odgode.**

Ponuditeljima kojima su ponude utvrđene kao nevaljane i ponuditeljima koji nisu uspjeli u natječaju, uplaćena jamčevina vratit će se u roku od osam dana od donošenja odluke Gradonačelnika o najpovoljnijoj ponudi ili o poništenju natječaja.

Ponuditelju koji odustane od ponude prije nego se izvrši otvaranje ponuda, uplaćena jamčevina vratit će se u roku od osam dana od zaprimanja izjave o odustanku od ponude.

**IX.**

Gradonačelnik će poništiti natječaj ukoliko se ustanove nepravilnosti koje su mogle utjecati na postupak, odnosno rezultate natječaja.

Klasa: 361-01/19-01/27

Urbroj:2105/01-01/01-19-3

Buje, 01.08.2019.

**GRAD BUJE-BUIE**